11. ฐานะการเงินและผลการดำเนินงาน

ข้อมูลทางการเงินโดยสรุป

1.  ข้อมูลจากงบการเงิน

บริษัท อาร์เอส จำกัด (มหาชน)

ตารางสรุปงบดุลรวม

ณ วันที่ 31 ธันวาคม 2550-2552

[]

บริษัท อาร์เอส จำกัด (มหาชน)

ตารางสรุปงบดุลรวม (ต่อ)

ณ วันที่ 31 ธันวาคม 2550-2552

[]

บริษัท อาร์เอส จำกัด (มหาชน)

ตารางสรุปงบกำไรขาดทุนรวม

สำหรับปีสิ้นสุดวันที่ 31 ธันวาคม 2550-2552

[]

บริษัท อาร์เอส จำกัด (มหาชน)

ตารางสรุปงบกระแสเงินสดรวม

สำหรับปีสิ้นสุดวันที่ 31 ธันวาคม 2550-2552

[]

บริษัท อาร์เอส จำกัด (มหาชน)

ตารางสรุปงบกระแสเงินสดรวม (ต่อ)

สำหรับปีสิ้นสุดวันที่ 31 ธันวาคม 2550-2552

  []

  11.1.2 อัตราส่วนทางการเงิน

บริษัท อาร์เอส จำกัด (มหาชน)

อัตราส่วนทางการเงินที่สำคัญรวม

ณ วันที่ 31 ธันวาคม 2550-2552

[]

11.2 คำอธิบายและการวิเคราะห์ของฝ่ายจัดการ

คำอธิบายและบทวิเคราะห์ของฝ่ายจัดการในส่วน 11 นี้ได้จัดทำขึ้นจากผลประกอบการของบริษัท
อาร์เอส จำกัด (มหาชน) และบริษัทในเครือ (“บริษัทฯ”)
ตามงบการเงินที่ผ่านการตรวจสอบจากผู้สอบบัญชีสำหรับปีสิ้นสุดวันที่ 31 ธันวาคม 2552, 2551
และ 2550 เพื่อประโยชน์ในการแสดงภาพผลประกอบการโดยรวมของกลุ่มบริษัท
โดยได้มีการจัดแบ่งกลุ่มธุรกิจ ออกเป็น 5 กลุ่ม ได้แก่ ธุรกิจเพลงและดิจิตอล ธุรกิจโชว์บิซ
ธุรกิจภาพยนตร์ ธุรกิจกีฬา และธุรกิจสื่อ ซึ่งเป็นกลุ่มธุรกิจหลักของบริษัทฯ

11.2.1 ผลการดำเนินงานที่ผ่านมาของแต่ละกลุ่มธุรกิจ

 งบการเงินสำหรับสำหรับปี สิ้นสุดวันที่ 31 ธันวาคม 2552, 2551 และ 2550 บริษัทมีรายได้ซึ่งสามารถจำแนกตามกลุ่มธุรกิจต่างๆ ได้ดังนี้ 

[]

งบการเงินสำหรับปี 2552 เมื่อเปรียบเทียบกับ งบการเงินสำหรับปี 2551
แสดงภาพรวมของผลการดำเนินงาน ดังนี้

งบการเงินรวมของบริษัทฯสำหรับปี สิ้นสุดวันที่ 31 ธันวาคม 2552 แสดงผลกำไรสุทธิจำนวน 75.6
ล้านบาท เปลี่ยนแปลงเพิ่มขึ้นจากปี 2551 จำนวน 474.0 ล้านบาท ซึ่งแสดงผลขาดทุนสุทธิ จำนวน
398.4 ล้านบาทโดยมีสาเหตุหลักดังนี้

รายได้

รายได้รวมสำหรับปี สิ้นสุดวันที่ 31 ธันวาคม 2552 มีจำนวน 2,212.3 ล้านบาท เพิ่มขึ้นสุทธิจากปี
2551 จำนวน 144.6 ล้านบาท หรือร้อยละ 6.1 สามารถอธิบายจำแนกตามกลุ่มธุรกิจต่างๆ
ได้ดังนี้

รายได้ธุรกิจเพลงและดิจิตอล

ในปี 2552 บริษัทฯมีรายได้ในกลุ่มธุรกิจเพลงและดิจิตอลจำนวน 926.2 ล้านบาท เพิ่มขึ้นจากปี
2551 จำนวน 182.8 ล้านบาท คิดเป็นร้อยละ 24.6
สาเหตุหลักมาจากการเพิ่มขึ้นของรายได้จากธุรกิจดิจิตอล ร้อยละ 53.1
จากความสำเร็จของโครงการ “ซุปเปอร์เหมา *339”
ที่บริษัทฯสามารถปรับเปลี่ยนกลยุทธ์ให้สามารถเข้าถึงและโดนใจกลุ่มผู้บริโภคได้ดี
ทำให้มียอดดาวน์โหลด ดิจิตอลคอนเทนต์เพิ่มมากขึ้น และมีการเติบโตของยอดจำหน่ายสินค้าเพลง
ประเภท ซีดี วีซีดี และดีวีดี
โดยในปีนี้มีการออกอัลบั้มรวมฮิตเพิ่มขึ้นส่งผลให้ภาพรวมผลประกอบการของธุรกิจเพลงและดิจิตอลดีขึ้นกว่าปีก่อน

รายได้ธุรกิจโชว์บิซ

ในปี 2552 บริษัทฯมีรายได้ในกลุ่มธุรกิจโชว์บิซ จำนวน 527.4 ล้านบาท ลดลงจากปี 2551
จำนวน 64.3 ล้านบาท คิดเป็นร้อยละ 10.9

รายได้ธุรกิจโชว์บิซ ประกอบด้วย รายได้จากการจัดคอนเสิร์ตและกิจกรรมการตลาด
รายได้จากการบริหารศิลปิน และรายได้จากงานรับจ้างผลิต โดยในปี 2552
มีรายได้จากการจัดคอนเสิร์ต และกิจกรรมการตลาดลดลง คิดเป็นร้อยละ 56.8
เนื่องจากจำนวนงานคอนเสิร์ตลดลง โดยในปีนี้มีคอนเสิร์ตหลักๆ ได้แก่ บันทึกการแสดงสด
โปงลางสะออน เฟสติวัลคอนเสิร์ต ตอน เทศกาล เชิญแขกแปลกหน้า, นายหัวตัวจริง และ
ด้ามขวานไทย ใจหนึ่งเดียว อย่างไรก็ดี บริษัทฯมีรายได้จากการบริหารศิลปินเพิ่มขึ้นร้อยละ 6.1
เนื่องจากมีผู้จ้างศิลปินเพื่อไปโชว์ตัวและงานแสดงละครมากขึ้น
และรายได้จากงานรับจ้างผลิตเพิ่มขึ้น คิดเป็นร้อยละ 4.4 จากปริมาณงานที่เพิ่มมากขึ้น

รายได้ธุรกิจภาพยนตร์

ในปี 2552 บริษัทฯมีรายได้ในกลุ่มธุรกิจภาพยนตร์ 133.5 ล้านบาท เพิ่มขึ้นจากปี 2551 จำนวน
15.3 ล้านบาท คิดเป็นร้อยละ 12.9
สาเหตุหลักมาจากการประสบความสำเร็จของภาพยนตร์ที่ออกฉาย 2 เรื่อง ได้แก่ “แฟนเก่า” และ
“โหดหน้าเหี่ยว” โดยสามารถทำรายได้เฉลี่ยจากโรงภาพยนตร์ (Box – Office)
ได้เป็นไปตามเป้าหมายที่วางไว้

ในปี 2552 บริษัทฯ มีภาพยนตร์ที่ออกฉายในโรงภาพยนตร์ ทั้งสิ้น 3 เรื่อง ได้แก่เรื่อง
โหดหน้าเหี่ยว, ม.3 ปี 4 และ แฟนเก่า ในขณะที่ปี 2551 มีภาพยนตร์ออกฉาย 4 เรื่อง
ได้แก่เรื่อง รักสยามเท่าฟ้า, ดรีมทีม, เทวดาตกมันส์ และ Super แหบ-แสบ-สะบัด
(ฉายต่อเนื่องถึงปี 2552)

รายได้ธุรกิจกีฬา

ในปี 2552 บริษัทฯมีรายได้ในกลุ่มธุรกิจกีฬา 50.1 ล้านบาท ลดลงจากปี 2551 จำนวน 164.8
ล้านบาท คิดเป็นร้อยละ 76.7 โดยมีสาเหตุหลักมาจากปีก่อนมีรายได้จากโครงการขนาดใหญ่ ได้แก่
โครงการถ่ายทอดสดฟุตบอลยูโร แต่งานที่เกิดขึ้นในปีนี้มีขนาดของโครงการเล็กกว่า ได้แก่
โครงการถ่ายทอดสดการแข่งขันกีฬาซีเกมส์ลาว
ส่งผลให้รายได้จากการบริหารลิขสิทธิ์ลดลงถึงร้อยละ 90.2 อย่างไรก็ดี
ในส่วนของโครงการสนามฟุตบอลในร่ม ภายใต้ชื่อ “S-One” มีรายได้เพิ่มขึ้นร้อยละ 6.2

รายได้ธุรกิจสื่อ

ในปี 2552 บริษัทฯมีรายได้ในกลุ่มธุรกิจสื่อ 537.3 ล้านบาท ลดลงจากปี 2551 จำนวน 107.3
ล้านบาท คิดเป็นร้อยละ 16.6

รายได้ธุรกิจสื่อ ประกอบด้วย รายได้จากสื่อโทรทัศน์, สื่อวิทยุ, สื่อโมเดิร์นเทรด และสื่อสิ่งพิมพ์
รายได้หลักของธุรกิจสื่อ ได้แก่ รายได้จากโฆษณา โดยในปี 2552 นี้
ธุรกิจสื่อได้รับผลกระทบทางเศรษฐกิจโลกที่หดตัวลงอย่างรุนแรงต่อเนื่องจากปีก่อนมาถึงช่วงครึ่งปีแรก
ทำให้หลายบริษัทตัดงบประมาณด้านการโฆษณาลงเป็นจำนวนมาก
ส่งผลให้อัตราการเจริญเติบโตของรายได้ในกลุ่มธุรกิจสื่อลดลงจากปีก่อน

จากผลกระทบดังกล่าวทำให้ในปีนี้มีรายได้จากสื่อวิทยุลดลงร้อยละ 20.1 อย่างไรก็ดี
ในช่วงครึ่งปีหลังสัญญาณทางเศรษฐกิจค่อยๆฟื้นตัวขึ้น ประกอบกับการที่คลื่น Cool 93.0 FM
เป็นคลื่นที่ติดอันดับ 1 ในกลุ่มของ Easy Listening ต่อเนื่องมาหลายปี (จากผลสำรวจของ
Nielsen Research)
เป็นผลให้บริษัทฯสามารถสร้างอัตราการเติบโตของยอดรายได้เพิ่มขึ้นในช่วงไตรมาสสุดท้ายของปี
(ปี 2552 : 2 คลื่น , ปี 2551 : 2 คลื่น)

สำหรับสื่อโมเดิร์นเทรด มีรายได้ลดลงร้อยละ 8.6 จากผลกระทบทางเศรษฐกิจ เช่นเดียวกัน
อย่างไรก็ดี จากการที่ลูกค้ามีความเชื่อมั่นในช่องทางการขายผ่านสื่อโมเดิร์นเทรดมากขึ้น
กอปรกับสภาวะเศรษฐกิจที่เริ่มดีขึ้น
ส่งผลให้รายได้จากโฆษณาในช่วงครึ่งปีหลังดีขึ้นใกล้เคียงกับช่วงเดียวกันของปีก่อน นอกจากนี้
บริษัทฯมีการขยายธุรกิจไปสู่สื่อโฆษณาบนรถประจำทาง (โครงการ City Bus) ตั้งแต่ไตรมาส 3
เป็นต้นไปอีกด้วย

สำหรับธุรกิจสื่อโทรทัศน์ มีรายได้ไม่เปลี่ยนแปลงจากปีก่อน
แม้ว่าจำนวนรายการที่ไม่ใช่เพลงจะมีจำนวนลดลง ทั้งนี้เนื่องจากช่วงกลางปี 2552
บริษัทฯได้เริ่มเข้าสู่ธุรกิจทีวีดาวเทียม (Satellite TV)
โดยบริษัทฯเล็งเห็นว่าในอนาคตธุรกิจดังกล่าวจะสามารถเป็นสื่อกลางในการเข้าถึงผู้ชมได้แน่นอนกว่าที่ผ่านมา
รวมถึงเป็นสื่อที่ช่วยในการโปรโมทผลิตภัณฑ์ต่างๆของบริษัทได้ แต่เนื่องจากยังอยู่ในระยะเริ่มต้น
ทำให้ในปีนี้ยังมีรายได้จากทีวีดาวเทียม (Satellite TV) ไม่มากนัก

นอกจากนี้ รายได้จากธุรกิจสื่อสิ่งพิมพ์ลดลงร้อยละ 99.6 เนื่องจากช่วงกลางปี 2551
บริษัทฯได้ลดสัดส่วนการลงทุนในบริษัทย่อยที่ดำเนินธุรกิจสื่อสิ่งพิมพ์ลงจากเดิมถือหุ้น 100% เป็น 25%

ต้นทุน ค่าใช้จ่ายขายบริหาร อัตรากำไรขั้นต้น อัตรากำไรจากการดำเนินงาน และ
อัตรากำไร(ขาดทุน)สุทธิ

ต้นทุนขายและผลิตสำหรับปี สิ้นสุดวันที่ 31 ธันวาคม 2552 มีจำนวน 1,666.6 ล้านบาท
ลดลงจากปี 2551 จำนวน 410.8 ล้านบาท คิดเป็นร้อยละ 19.8
สาเหตุหลักมาจากการลดลงของต้นทุนงานโครงการฟุตบอลยูโร 2009

อัตรากำไรขั้นต้นสำหรับปี 2552 ร้อยละ 23.4 เพิ่มขึ้นจากปี 2551 ที่มีอัตรากำไรขั้นต้นร้อยละ
10.8 โดยอัตรากำไรขั้นต้นของปีนี้ หลักๆมาจากกลุ่มธุรกิจเพลงและดิจิตอล
ที่ประสบความสำเร็จจากโครงการ “ซุปเปอร์เหมา *339” ธุรกิจสื่อวิทยุ
และธุรกิจสื่อโมเดิร์นเทรด

ค่าใช้จ่ายในการขายและบริหารสำหรับปี สิ้นสุดวันที่ 31 ธันวาคม 2552 มีจำนวน 436.1 ล้านบาท
ลดลงจากปี 2551 จำนวน 192.6 ล้านบาท คิดเป็นร้อยละ 30.6 ซึ่งมาจากในปีนี้
บริษัทฯสามารถบริหารจัดการค่าใช้จ่ายต่างๆ ได้อย่างมีประสิทธิภาพมากยิ่งขึ้น
โดยการบริหารจัดการปริมาณสินค้าคงคลังให้อยู่ในเกณฑ์ที่เหมาะสม
จากการที่ฝ่ายขายและการตลาดสามารถวางแผนการขาย
และวางแผนการควบคุมสินค้าที่ผลิตได้รัดกุมมากขึ้น
ทำให้สินค้าที่ผลิตและออกวางจำหน่ายเหมาะสมกับปริมาณความต้องการของผู้บริโภค
เป็นผลให้บริษัทสามารถลดค่าใช้จ่ายส่วนเกินลงได้
รวมถึงการที่บริษัทมีนโยบายในการบริหารเงินทุนหมุนเวียนที่รัดกุมมากขึ้น โดยในปี 2552 นี้
บริษัทสามารถเรียกเก็บหนี้จากลูกหนี้ค้างชำระได้มากขึ้น
เป็นผลให้บริษัทสามารถกลับรายการสำรองค่าเผื่อหนี้สงสัยจะสูญได้ในปีนี้ นอกจากนี้
บริษัทสามารถควบคุมค่าใช้จ่ายในการขายให้เป็นไปตามงบประมาณที่วางไว้ได้

จากภาพรวมดังกล่าวข้างต้น เป็นผลให้ปีนี้บริษัทมีอัตรากำไรสุทธิ ร้อยละ 3.4 (ปี 2551
ขาดทุนสุทธิ ร้อยละ 16.9)

11.2.2 ฐานะการเงิน

11.2.2.1 ส่วนประกอบของสินทรัพย์

ณ วันที่ 31 ธันวาคม 2552 บริษัทฯมีสินทรัพย์รวมทั้งสิ้น 1,703.6 ล้านบาท โดยแบ่งสัดส่วนเป็น
สินทรัพย์หมุนเวียน ร้อยละ 60.9 และ สินทรัพย์ไม่หมุนเวียน ร้อยละ 39.1

สินทรัพย์รวมปี 2552 ลดลงจากปี 2551 ร้อยละ 9.6
มีสาเหตุหลักจากเงินสดและรายการเทียบเท่าเงินสด ลดลงร้อยละ 41.7
ซึ่งในปีนี้มีการจ่ายชำระคืนเงินกู้ยืมจากสถาบันการเงินเป็นจำนวนมาก
และจากการลดลงของสินค้าคงเหลือ – สุทธิร้อยละ 38.1
จากการบริหารจัดการสินค้าคงเหลือได้อย่างมีประสิทธิภาพมากขึ้น อย่างไรก็ดี
การลดลงดังกล่าวสุทธิจากการเพิ่มขึ้นของสินทรัพย์ไม่หมุนเวียนอื่น ร้อยละ 10.0
และสินทรัพย์ไม่มีตัวตน ร้อยละ 6.5

11.2.2.2 คุณภาพของสินทรัพย์

ลูกหนี้การค้า

ยอดลูกหนี้การค้าสำหรับงบการเงินรวม ณ วันที่ 31 ธันวาคม 2552, 2551 และ 2550
แยกตามอายุหนี้ที่ค้างชำระได้ดังนี้ :-

[]

ลูกหนี้การค้าของบริษัทฯโดยส่วนใหญ่เป็นลูกหนี้การค้าจากกิจกรรมการค้าปกติ
ซึ่งบริษัทฯอาจมีข้อตกลงในการเรียกเก็บล่วงหน้าบางส่วน หรือ
ให้เครดิตเทอมซึ่งโดยเฉลี่ยอยู่ในระยะเวลา 60 - 90 วัน
ขึ้นอยู่กับประเภทของสินค้าหรือบริการที่ให้ ทั้งนี้
ระยะเวลาการค้างชำระของลูกหนี้โดยส่วนใหญ่เป็นไปตามระยะเวลาการให้สินเชื่อของบริษัทฯ
ยกเว้น ลูกหนี้ในส่วนของงานที่มาจากทางราชการ
ซึ่งจะเรียกเก็บได้ช้ากว่าระยะเครดิตเทอมที่ให้เนื่องมาจากระบบงานของทางราชการ
แต่อย่างไรก็ดี ความเสี่ยงจากการไม่ได้รับชำระหนี้จากลูกหนี้ดังกล่าวค่อนข้างต่ำ

- ค่าเผื่อหนี้สงสัยจะสูญ-ลูกหนี้การค้า

ณ 31 ธันวาคม 2552 บริษัทฯได้พิจารณาบันทึกค่าเผื่อหนี้สงสัยจะสูญสำหรับลูกหนี้การค้าลดลงจำนวน
11.4 ล้านบาท จากเดิม 73.6 ล้านบาทในปี 2551 เป็น 62.3 ล้านบาทในปี 2552
จากการได้รับชำระเงินจากลูกหนี้การค้า
โดยบริษัทได้พิจารณาตั้งค่าเผื่อหนี้สงสัยจะสูญโดยใช้วิธีการพิจารณามูลหนี้ของลูกหนี้รายตัวที่มีแนวโน้มจะมีปัญหาในการจ่ายชำระ
และมีปัญหาในการติดตามทวงถามหนี้
ซึ่งมูลหนี้ที่จะนำมาใช้รวมในการพิจารณานั้นจะครอบคลุมถึงหนี้ทั้งหมดที่ลูกหนี้รายนั้นมีต่อบริษัทฯ
อย่างไรก็ดี บริษัทฯได้มีการติดตามทวงถามหนี้จากลูกหนี้อย่างเคร่งครัด
และมีการทบทวนค่าเผื่อหนี้สงสัยจะสูญในทุกงวดบัญชีอย่างสม่ำเสมอ
เพื่อให้มูลหนี้ที่คงเหลือในงบการเงินมีมูลค่าสะท้อนตามมูลหนี้ที่คาดว่าจะได้รับ

11.2.3 สภาพคล่อง

11.2.3.1 กระแสเงินสด

สำหรับปีสิ้นสุดวันที่ 31 ธันวาคม 2552 บริษัทฯมีเงินสดและรายการเทียบเท่าเงินสดลดลง 80.6
ล้านบาท โดยมีเงินสดสุทธิได้มาจากกิจกรรมดำเนินงาน 283.4 ล้านบาท
เงินสดสุทธิใช้ไปในกิจกรรมลงทุน 63.8 ล้านบาท และเงินสดสุทธิใช้ไปในกิจกรรมจัดหาเงิน
300.1 ล้านบาท

ในระหว่างปี 2552 บริษัทฯมีการเติบโตในกลุ่มธุรกิจเพลงและดิจิตอลมากขึ้น
ส่งผลให้บริษัทฯมีเงินสดสุทธิได้มาจากกิจกรรมดำเนินงานเพิ่มขึ้นจากปีก่อน อย่างไรก็ดี
บริษัทฯได้นำเงินมาใช้ลงทุนในการซื้อลิขสิทธิ์ต่างๆ ทั้งลิขสิทธิ์กีฬา ลิขสิทธิ์เทปเพลง
และการซื้อสินทรัพย์เพื่อนำมาใช้ในการขยายธุรกิจ
รวมถึงการจ่ายชำระคืนเงินกู้ยืมพร้อมดอกเบี้ยให้แก่สถาบันการเงิน

11.2.3.2 อัตราส่วนสภาพคล่องที่สำคัญ

[]

ในปี 2552 บริษัทฯมีสภาพคล่องจากการดำเนินงานใกล้เคียงกับปีก่อน โดยอัตราส่วนสภาพคล่องปี
2552 และปี 2551 เท่ากับ 0.93 เท่า และ 0.95 เท่า ตามลำดับ
และอัตราส่วนสภาพคล่องหมุนเร็วปี 2552 และปี 2551 เท่ากับ 0.62 เท่า และ 0.64 เท่า
ตามลำดับ อย่างไรก็ดี
บริษัทฯสามารถหาแหล่งเงินกู้ยืมสำรองเพื่อใช้เป็นเงินทุนหมุนเวียนในบริษัทฯได้ในกรณีที่บริษัทฯได้รับผลกระทบจากปัจจัยภายนอกเช่น
จากสภาวะเศรษฐกิจหดตัวหรือการเปลี่ยนแปลงทางการเมือง
เพื่อป้องกันไม่ให้เกิดปัญหาการขาดสภาพคล่องในอนาคต

11.2.4 แหล่งที่มาของเงินทุน

11.2.4.1 หนี้สิน

หนี้สินรวมปี 2552 ลดลงจากปี 2551 ร้อยละ 17.0
สาเหตุหลักเกิดจากการจ่ายชำระคืนเงินกู้ยืมจากสถาบันการเงิน โดย ณ วันที่ 31 ธันวาคม 2552
บริษัทฯมีหนี้สินรวมจำนวน 1,149.2 ล้านบาท ประกอบด้วย
เงินเบิกเกินบัญชีและเงินกู้ยืมจากสถาบันการเงินรวม 451.2 ล้านบาท (หนี้ระยะสั้น จำนวน
422.8 ล้านบาท และหนี้ระยะยาว จำนวน 28.4 ล้านบาท) เจ้าหนี้การค้า รายได้รับล่วงหน้า
และหนี้สินอื่นๆรวม 698.0 ล้านบาท

11.2.4.2 ส่วนของผู้ถือหุ้น

ณ วันที่ 31 ธันวาคม 2552 บริษัทฯมีส่วนของผู้ถือหุ้นจำนวน 554.4 ล้านบาท เพิ่มขึ้นจากปี 2551
ร้อยละ 11.0 จากผลการดำเนินงานที่ดีขึ้นในปี 2552

11.2.4.3 อัตราส่วนหนี้สินต่อส่วนของผู้ถือหุ้น

[]

อัตราส่วนของหนี้สินต่อส่วนของผู้ถือหุ้นปี 2552 เท่ากับ 2.07 เท่า ลดลงจากปี 2551 (2.77
เท่า)
จากการที่บริษัทฯพยายามรักษาสัดส่วนของการหาแหล่งเงินทุนให้อยู่ในระดับที่น่าพอใจและเหมาะสมกับบริษัทฯมากยิ่งขึ้น

11.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  ไม่มี

11.4 ค่าบริการวิชาชีพ

1)  ค่าตอบแทนจากการสอบบัญชี (Audit Fee)

  กลุ่มบริษัทจ่ายค่าตอบแทนการสอบบัญชี สำหรับปี 2552 และ 2551 เป็นจำนวนรวมทั้งสิ้น 2.8
  ล้านบาท และ 2.9 ล้านบาท

2)  บริการอื่น (Non-Audit Fee)

  ไม่มี